Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: A 41/1997. (V. 28.) FM rendelet 429. §-ának (3) bekezdése értelmében minden orvos köteles — amennyiben az
Paragraph Index: 1472

d) Fertőtlenítés: Folyamatos és zárófertőtlenítés szükséges. Elsősorban az orr-, torokváladék, a gennyes váladékok és az ezekkel szennyezett tárgyak fertőtlenítését kell elvégezni. 0—6 éves gyermekközösségekben előfordult megbetegedés esetén kiemelt jelentősége van a tárgyak, játékok — a 3 napos penicillin prevenciót követő — folyamatos és zárófertőtlenítésének. B) Teendők a beteg környezetében: A beteggel érintkezett személyeket 3 napon át orális penicillin prevencióban kell részesíteni. Munkaköri kitiltás, illetve gyermekközösségek látogatásától való eltiltás nem szükséges. A betegség 7 éven aluliak közösségében való előfordulása esetén a gondozott gyermekeket 3 napos penicillin prevencióban kell részesíteni, felvételi zárlat elrendelése nem szükséges.

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes